YHXBB: “Fuqarolar tomonidan yuborilayotgan takliflarning qariyb 80 foizi yo‘llardagi kamchiliklar haqida”

Yo‘llardagi harakat xavfsizligini ta’minlash va yo‘l-transport hodisalarining barvaqt oldini olishdagi hamda yo‘l infratuzilmasidagi muammolarni o‘rganib kelayotgan idoralararo ishchi guruh faoliyati davom etmoqda, deya xabar bemoqda YHXBB matbuot xizmati.
Ish jarayoni davomida ekspertlar “YHXBB_taklif” Telegram guruhi orqali 1000 ga yaqin fuqarodan 1847 ta, Facebook’dagi guruh orqali esa 30 nafar fuqarodan 32 ta, jami 1879 ta taklifni o‘rganib chiqmoqda.
Takliflarning 77,9 foizi yoki 1464 tasi yo‘l infratuzilmasidagi kamchiliklar va ularni bartaraf etish yuzasidan, jumladan:
Takliflarning 10,7 foizi yoki 200 tasi amaldagi ma’muriy amaliyot va qoidabuzarliklarga nisbatan jarimalarni qo‘llash tizimini isloh qilish yuzasidan, jumladan:
Takliflarning 11,4 foizi yoki 215 tasi Davlat yo‘l harakati xavfsizligi xizmati faoliyatini tubdan isloh qilish yuzasidan, jumladan:
Qayd etilishicha, hozirda mazkur ijtimoiy tarmoqlar orqali takliflar kelib tushishi davom etmoqda, yakuniy hisobotlar qo‘shimcha ravishda taqdim etiladi.
Eslatib o‘tamiz, O‘zbekistonda yo‘l harakati sohasidagi muammolarni o‘rganish va ularni bartaraf etish bo‘yicha ishchi guruh tuzilgan edi. Guruh tomonidan yo‘llarda harakat xavfsizligini ta’minlash va yo‘l-transport hodisalarining barvaqt oldini olishning bugungi kundagi holati kompleks ravishda o‘rganilib, xorijiy tajriba va ilmiy yondashuvlarni qo‘llash asosida normativ-huquqiy va manzilli tashkiliy-amaliy choralar ishlab chiqiladi.
Alohida e’tibor yo‘l infratuzilmasi bilan bog‘liq jiddiy muammolar — yo‘llarning holati, piyodalar o‘tish joyi, yo‘l belgilari, tartibga solinmagan chorrahalar va boshqalarga qaratilib, ularni tubdan yaxshilash bo‘yicha har tomonlama choralar ko‘rilishi qayd etilgandi.